Olen sunnitud oma ülevaates piirduma ainult raamatu­kaante vahel ilmunud lühijuttudega. Kuid muust novellisti­kast kõneldes võikski arvestada ainult veel "Loomingus" aval­datud ilukirjanduslikku proosat. Lehitsedes aga sedagi ma­terjali näeme ilmset kallakut realismi ja naturalismi poole. Ühtlasi võib ometi tähele panna ka juba reaalelu kujutuse painutamist artistilisemasse vormi, kompositsioonilist ja stii­lilist tihendamistööd. See osutab juba head tahet meie rea­lismi harimiseks ja süvendamiseks.